Trei persoane - doi bătrâni şi fiica lor - au fost omorâte luni seară, în municipiul Călăraşi. Crima, semnalată la 112, ar fi fost comisă de trei minori, aflaţi în prezent la Poliţie.

Trei persoane - doi bătrâni şi fiica lor - au fost omorâte luni seară, în municipiul Călăraşi. FOTO: INQUAM PHOTOS - George Călin

Triplă crimă în Călărași. Unul dintre suspecți a locuit cu familia ucisă

Luni seară, la ora 21.43, a fost primit un apel la 112 cu privire la un triplu asasinat comis în municipiul Călărași.

Un vecin al victimelor a sesizat că doi bătrâni de 82 (bărbatul) și 80 de ani (femeia) împreună cu fiica lor, de 58 ani, au fost uciși prin înjunghiere.

Polițiștii au fost depistat imediat suspecţii.

Este vorba despre trei minori de 17 ani.

După comiterea omorului autorii ar fi furat și un autoturism Opel aparținând victimelor.

În prezent toți trei sunt reţinuţi la Poliţie, unde se fac cercetări sub coordonarea procurorului, pentru stabilirea cauzelor și condițiilor în care s-a săvârșit omorul.

Unul dintre minori a fost în plasament la această familie.

Se pare că cei trei sunt consumatori de etnobotanice.